Μαροκινές πιπεριές γεμιστές με κουσκούς και κουκουνάρι
Το πιο διαδεδομένο υλικό της αραβικής κουζίνας, το κουσκούς, συνδυάζεται με μυρωδάτα, εποχικά λαχανικά και γίνεται αφράτη γέμιση για τις μαροκινές πιπεριές.
10 μεγάλες πιπεριές κέρατο , 1 κρεμμύδι ξερό, ψιλοκομμένο , 1/2 μικρή μελιτζάνα φλάσκα, καθαρισμένη και τριμμένη , 1 κολοκυθάκι, ψιλοτριμμένο , 1 ώριμη ντομάτα, τριμμένη , 3 κουτ. σούπας φύλλα δυόσμου + 3 κουτ. σούπας φύλλα μαϊντανού, ψιλοκομμένα , 50 γρ. κουκουνάρια, καβουρδισμένα σε τηγάνι χωρίς λάδι για 3 - 4 λεπτά , 150 γρ. κουσκούς (το δημητριακό, όχι το ζυμαρικό) , 60 ml ελαιόλαδο + για το άλειμμα του ταψιού, αλάτι, φρεσκοτριμμένο πιπέρι, 80 γρ. τριμμένη φρυγανιά , 50 γρ. παρμεζάνα, τριμμένη , τα φύλλα από 2 - 3 κλωνάρια θυμάρι, ψιλοκομμένο (ή 1 κουτ. γλυκού ξερό)
Για τις μαροκινές πιπεριές γεμιστές με κουσκούς και κουκουνάρι, αρχικά προθερμαίνουμε το γκριλ.Στρώνουμε με λαδόκολλα τη λαμαρίνα του φούρνου και αραδιάζουμε τις πιπεριέςΒάζουμε το ταψί στην πιο ψηλή σκάλα και ψήνουμε για περίπου 10 λεπτά από κάθε πλευρά. Αποσύρουμε, αφήνουμε λίγο να κρυώσουν, κόβουμε ένα καπάκι από την πλευρά του κοτσανιού και αφαιρούμε τα σπόρια. Στο μεταξύ, σε μια κατσαρόλα ζεσταίνουμε σε μέτρια φωτιά το λάδι και σοτάρουμε το κρεμμύδι, τη μελιτζάνα, το κολοκυθάκι για περίπου 7 - 8 λεπτά, μέχρι να μαλακώσουν ελαφρώς.Προσθέτουμε την ντομάτα, το δυόσμο, το μαϊντανό, το κουκουνάρι, αλατοπίπερο και περίπου 300 ml νερό, ανακατεύουμε και μαγειρεύουμε για περίπου 5 λεπτά, μέχρι να μαλακώσουν.Αποσύρουμε, ρίχνουμε το κουσκούς, ανακατεύουμε, σκεπάζουμε με μεμβράνη και αφήνουμε για 5 λεπτά, μέχρι το κουσκούς να πιει τα υγρά και να μαλακώσει.Προθερμαίνουμε το φούρνο στους 180° c και λαδώνουμε ένα ταψί που να χωράει τις πιπεριές ακριβώς.Τις βάζουμε στο ταψί και γεμίζουμε με το μείγμα.Σε ένα μικρό μπολ ανακατεύουμε τη φρυγανιά με την παρμεζάνα και το θυμάρι και πασπαλίζουμε τις πιπεριές.Ψήνουμε τις μαροκινές πιπεριές γεμιστές με κουσκούς και κουκουνάρι για 20 λεπτά, μέχρι να ροδίσουν.
Κουκουνάρι,Κους κους,Πιπεριές